Nikolajs II Romanovs

**Nikolajs II Romanovs** (; dzimis , miris ) bija Krievijas Impērijas ķeizars (1894—1917), Polijas karalis (1894—1915), kā arī Somijas lielhercogs, Kurzemes un Zemgales hercogs, Livonijas hercogs utt. (1894—1917). Nogalināts 1918. gadā kopā ar ģimeni.

## Dzīvesgājums
thumb|left|Nikolajs II ar sievu un troņmantinieku Alekseju (1916)
Dzimis  Krievijas Impērijas ķeizara Aleksandra III un viņa sievas ķeizarienes Marijas (*Мария Фёдоровна*) ģimenē.
Kronējās par ķeizaru 1896. gada 14. maijā (26. maijā pēc jaunā stila).

Pēc Februāra revolūcijas 1917. gada 2. martā Nikolajs II parakstīja atteikšanos no troņa. No 9. marta līdz 14. augustam bijušā viņa ģimene atradās mājas arestā Aleksandra pilī. Pēc tam viņus izsūtīja trimdā uz Toboļsku. Krievijas pilsoņu kara laikā 1918. gada 22. aprīlī ģimeni pārveda uz Jekaterinburgu.

No varas atstumto Nikolaju II kopā ar ģimeni nogalināja 1918. gada naktī no 16. uz 17. jūliju Ipatjeva namā Jekaterinburgā. Nošaušanu izpildīja boļševiku vienība Jakova Jurovska vadībā. 1998. gadā viņa mirstīgās atliekas pārapglabāja Pētera–Pāvila katedrālē Sanktpēterburgā.

## Ārpolitika
[thumb|left|Nikolajs II ar ģimeni viesos pie [Viktorija (karaliene)|karalienes Viktorijas (1896)]]
Lielu uzmanību veltīja starptautiskajām tiesībām. Pēc Nikolaja II iniciatīvas 1899. un 1907. gados Hāgā sanāca bruņojuma ierobežošanas jautājumiem veltītas starptautiskas miera konferences, kuras lika pamatus kara likumu un kara noziegumu definēšanā un starptautisko saistību noteikšanā.

1900. gadā Krievijas armija piedalījās Bokseru sacelšanās apspiešanā Ķīnā.
1905. gadā Krievu-japāņu karš, kurā Krievijas Impērija cieta sakāvi, Japāna anektēja Sahalīnu u.c. teritorijas Tālajos Austrumos.

1907. gadā Nikolajs II parakstīja līgumu ar Lielbritāniju par savstarpējo ietekmes sfēru sadalīšanu Ķīnā, Afganistānā, Persijā, kas lika pamatus vēlākajai Antantei.

1912. gadā par Krievijas protektorātu kļuva Mongolija, kas bija atšķēlusies no Ķīnas pēc tajā notikušās revolūcijas un Ķīnas imperatora gāšanas no troņa.

### Pirmais pasaules karš
thumb|270px|Krievijas Impērijas ķeizars Nikolajs II inspicē 12. armijas karavīrus pie Cēsu stacijas 1915. gada 28. oktobrī
1914. gada 1. augustā Krievijas Impērijai pieteica karu Vācijas Impērija un sākās Pirmais pasaules karš.  Kad 1915. gada augustā lielkņazs Nikolajs Nikolajevičs tika atbrīvots no virspavēlnieka amata, Nikolajs II kļuva par Krievijas Impērijas karaspēka virspavēlnieku, pārsvarā uzturoties Mogiļevā.

## Iekšpolitika

1897. gadā naudas reforma. 1897. gadā Izdots likums par darba laika ierobežošanu (ne vairāk par 11,5h darba dienās, 10h sestdienās un pirmssvētku dienās). Atcelts īpašais nekustamā īpašuma nodoklis poļiem. 1900. gadā atcelts izsūtījums uz Sibīriju kā soda mērs.

### Stolipina agrārā reforma

### 1905. gada revolūcija

### Pārmaiņas iekšpolitikā
thumb|270px|Nikolajs II pie Melngalvju nama savas Rīgas vizītes laikā (1910)
1905. gada 6. augustā tika publicēts manifests par likumdevēja parlamenta — Valsts domes (*Государственная дума Российской империи*) izveidošanu. 17. oktobrī manifests par politiskajām brīvībām.

1906. gada 23. aprīlī beidzot tika izdots vienots un galīgs impērijas pamatlikumu apkopojums (*Основные государственные законы Российской империи*).

1910. gada 17. jūnijā pieņēma likumu par Somijas parlamenta tiesību un Somijas lielkņazistes autonomijas ierobežošanu.

1905.-1912. gados nopietni tika reformēta armija. 1910. gadā tika izveidota kara aviācija (*Императорский военно-воздушный флот*).

## Pilns tituls
Nikolajs II svarīgākos impērijas dokumentus parakstīja kā:

"Nikolajs Otrais, Viskrievijas, Maskavas, Kijevas, Vladimiras, Novgorodas imperators un patvaldnieks, Kazaņas cars, Astrahaņas cars, Polijas cars, Sibīrijas cars, Taurijas Hersonesas cars, Gruzijas cars, Pleskavas valdnieks un Smoļenskas, Lietuvas, Volīnijas, Podolijas un Somijas lielkņazs, Igaunijas, **[[Vidzeme]]s, [[Kurzeme]]s un [[Zemgale]]s**, Žemaitijas, Belostokas, Karēlijas, Tveras, Udoras, Permas, Vjatkas, Bulgārijas u.c. **[[kņazs]]**, Ņižņijnovgorodas, Čerņigovas, Rjazaņas, Polockas, Rostovas, Jaroslavļas, Belozerskas, Jugras, Obdoras, Kondas, Vitebskas, Mstislavas un visas ziemeļu zemes valdnieks un lielkņazs, Ivērijas, Kartlijas un Kabardijas zemes un Armēnijas apgabala pavēlnieks un valdnieks, Čerkesu un Kalnu kņazu un pārējo mantots valdnieks un īpašnieks, Turkestānas valdnieks, Norvēģijas troņmantnieks, Šlēsvigas-Holšteinas, Stromarnas, Dītmāršenas un Oldenburgas hercogs utt. utt."

(*Николай Второй, Император и Самодержец Всероссийский, Московский, Киевский, Владимирский, Новгородский; Царь Казанский, Царь Астраханский, Царь Польский, Царь Сибирский, Царь Херсонеса Таврического, Царь Грузинский; Государь Псковский и Великий Князь Смоленский, Литовский, Волынский, Подольский и Финляндский; *'Князь** Эстляндский, **Лифляндский, Курляндский и Семигальский*', Самогитский, Белостокский, Корельский, Тверский, Югорский, Пермский, Вятский, Болгарский и иных; Государь и Великий Князь Новагорода низовския земли́, Черниговский, Рязанский, Полотский, Ростовский, Ярославский, Белозерский, Удорский, Обдорский, Кондийский, Витебский, Мстиславский и всея северныя страны́ Повелитель; и Государь Иверския, Карталинския и Кабардинския земли́ и области Арменския; Черкасских и Горских Князей и иных Наследный Государь и Обладатель, Государь Туркестанский; Наследник Норвежский, Герцог Шлезвиг-Голштейнский, Стормарнский, Дитмарсенский и Ольденбургский и прочая, и прочая, и прочая.*)

## Ģimene
thumb|270px|Krievijas Impērijas ķeizara ģimene 1913. gadā. No kreisās: meitas Olga un Marija, Nikolajs II, viņa sieva Aleksandra, meita Anastasija, dēls Aleksejs un meita Tatjana.
1894. gada 14. novembrī Nikolajs II apprecēja Hesenes-Darmštates princesi Alisi (*Victoria Alix Helena Louise Beatrice, Prinzessin von Hessen und bei Rhein*), pareizticībā kristīta kā Aleksandra Fjodorovna (*Александра Фёдоровна*, 6.06.1872. - 17.07.1918.). Bērni:
* meita Olga (*Ольга Николаевна*, 1895.–1918.)
* meita Tatjana (*Татьяна Николаевна*, 1897.–1918.)
* meita Marija (*Мария Николаевна*, 1899.–1918.)
* meita Anastasija (*Анастасия Николаевна*, 1901.–1918.)
* dēls Aleksejs (*Алексей Николаевич*, 1904.–1918.)

## Atsauces

## Ārējās saites